nl en en en en en es en en en en en en es fr en en en en en en en en en en en en en en en en en en en en en en fr en en en en en en en en en en en de en en pl en en en pl en en en en ca en en en en ru en en es en en es en en pl en en sv en en es en en de en en en fr en fi fr en en fr it fr en en en en en en en ru nl de nl pl nl en en en en ca nl es nl pl nl sv nl es nl de nl en nl en nl en es en en en en es fr en fr en en es fr en fr en fr en en en es en it en en it en en en en en en es nl en en en en en en en en en en en en en en en fr nl en af en en en nl pl en ro fr nl nl nl nl af it nl en nl sl sv fr sv da sv su sv de en en pl da pl en pl nl en da en da de nl de da en de de de id en fr da nl da en en en tr cs en en it zh en en de zh en zh en hu nl sv nl nl de de en da pl nl pl da de nl af en nl da de en de sl pl en pl sl pl en pl en en en af af af nl nl af af af af es af af af af af it af af af nl af af it en af af en af nl de de af af nl af af sv sl af af af af af nl af af af af nl nl af nl es nl en zh en ta en ru nl en nl en nb en ar nb nl en hi nl en it af es fr en de pt sv en fr nl lt es en en nn nb nb af en es fr fr da af af nds nl af fr af sl af da en en nl af nl af af af it sl af af af en en nl af en nl nl sv it nl af da af af nl af nl nl af da nl da de af de nl af nl da af nl af af af en af nl nl af nl nl af da af nl en en af nl en de af af en da af af af en en af en af nl nl af sl af nl nl af af af da sl fr fr af sv da de af af af af sv nl af en it af af af nl nl en af af af af nl en da tr af nl en af af af da nb af nb af et en af nl fr af it af af af en af af en nl ro en pl nl nl da en nl af en en en en en ca en en en en en en en en en en en en en en en en
Canolawerkgroepvergadering notule: 29 November 2007
Facts & Snippets General Info Articles Pamphlets Photo Gallery Video Gallery Working Group Minutes
Facts & Snippets General Info Articles Pamphlets Diseases Radio Programs Photo Gallery Video Gallery Newsletters Working Group Minutes
Book index 25 Year videos
Continuing Research Projects Funding of Projects
Introduction Guidelines English Riglyne Afrikaans Application Forms
Soybeans Canola Lupins Fish Meal Other Protein Sources Utilisation of Protein Sunflower Groundnuts
Introduction Bursary Requirements Bursary Application Form Bursaries Awarded Achievement Awards
Provisional Dates 2019 Season 2018 Season
AFMA Statistics SAGIS Bulletins SASDE Report Price Averages
Price Disclaimer Soy Canola Expanded Graph
August 2010 March 2008 March 2007 February 2006
Disclaimer: Canola Disclaimer: Soybeans Income and Cost Budget Online Form and Software
Calculate online Download Software Combuds
User Info Dryland Irrigation Summary
User Info Soybean Maize Sunflower
Mpumalanga Free State North West Province KwaZulu-Natal Central Irrigation Regions Crop Summaries
Overberg Rûens Southern Cape Swartland Crop Summaries
Southern Cape Overberg Rûens Swartland Crop Summaries
Canola and wheat Soybean, maize and sunflower
Dryland Irrigation Crop summaries dryland Crop summaries irrigation
Canola, lupins and wheat Soybean and white maize
Canola, lupins and wheat Soybean and white maize
Introduction 2019 2018 2017 2016
2015 2014 2013 2012 2011 2010 2009 2008 2007 2006 2005 2004 2003 2002 2001 2000 1999
2009 2008 2007 2006 2005 2004 2003 2002 2001 2000
2019 2018 2017 2016 2015 Subscribe
Introduction Disciplines Projects financed Study grants & bursaries Achievement awards Conclusion Annexures
Study and Business Tours
2018 2017 2016 2015
2019 2018 2017 2016
2014 2013 2012 2011 2010 2009 2008 2007 2006 2005 2004 2003 2002
2015 2014 2013 2012 2011 2010 2009 2008 2007 2006 2005 2004 2003 2002
2008 2007 2006 2005 2004
Soybean Rust Task Team
2008 2007 2006 2004 2003 2002 2001
General Diseases Insects Awards
Soybeans Canola PRF 25 Years General
Canola Symposium 2016 WSRC IX 2013
Monday 18 February Tuesday 19 February Wednesday 20 February Thursday 21 February
Weeg & Wen National Yield Contest
Please enter word(s) to start your search
Wenke vir konvensionele en bewaringsbewerking
Working Group Minutes / Archives / Canola / 29 November 2007
gehou op 29 November 2007 te Elsenburg
Mnr Agenbag open die vergadering met gebed. Mnr Scholtemeijer verwelkom almal teenwoordig, veral me Van der Walt (PNS) en me Martin (Agricol).
Die vergadering wens die produsente wat vloedskade gely het sterkte toe.
Dr J de Kock
Mnr C van Rooyen
Mnr JA van Niekerk
Me M van der Walt
Me L van Zyl
Mnr G van Coller
Dr M Hardy (DLWK) word met sy aanwysing as landbounavorser van die jaar vir die Wes-Kaap geluk gewens.
Mnr P Lombard (DLWK) word geluk gewens nadat die PNS die 2007 prestasie toekenning vir die bevordering van die PNS-doelstellings aan hom toegeken het.
Mnr H Agenbag wat die diens van PNS na meer as tien (10) jaar verlaat, word vir sy bydrae tydens sy dienstermyn bedank en 'n voorspoedige aftrede toegewens.
Geen addisionele sake word bygevoeg.
Notule van die vorige vergadering
Die notule van die vergadering gehou op 16 Augustus 2007 word as gelese beskou en goedgekeur.
Daar word rapporteer dat meeste van die canola reeds geoes was voor die swaar reën wat die afgelope tyd in die Suid-Kaap voorgekom het. Ander grane wat platgesny is, kon nog nie verder geoes word omdat die lande nog te nat is. Die verloop van die seisoen het daartoe bygedra dat canola egalig ryp geword het en die kwaliteit van canola wat geoes is, oor die algemeen goed is. Die opbrengs wat gerealiseer is (1,1 ton/ha in SSK gebied en 1,5+ ton/ha in Overberg Agri gebied), is gelykstaande aan 50-60% van die koring opbrengs per hektaar. Die waarde van canola in 'n wisselboustelsel is weer eens bevestig.
Die Swartland het 'n goeie canola seisoen gehad. 'n Gemiddelde opbrengs van 1,5 ton/ha het gerealiseer. Die hoër opbrengs het wel die kwaliteit van die produk beïnvloed. Dit bevestig die belangrikheid van effektiewe stikstofbestuur.
Suidwestelike Distrikte / Oos-Kaap
Geen inligting word rapporteer nie.
Min lupiene was geoes voor die swaar reën wat die afgelope tyd in die Suid-Kaap voorgekom het en geen finale resultate kan rapporteer word nie. Volgens voorlopige data wissel die opbrengs in die Swartland van 1–1,7 ton/ha.
Daar was geen kommersiële canola aanplantings in die somerreënval gebied nie. Die temperatuur die afgelope seisoen was nie gunstig vir canola nie.
Mnr Cerfonteyn verskaf die weer vooruitskouing vir die volgende periode. Weens die verskuiwing van die weerstasies in die Suid-Kaap, is daar nog nie langtermyn data vir die nuwe stasies nie. Tygerhoek se data blyk nie heeltemal verteenwoordigend vir die gebied te wees nie.
Die Wes-Kaap se damme was einde Oktober 82% vol. Daar heers tans matige La Nina toestande in die Stille Oseaan. Daar word verwag dat dit tot begin 2008 sal voortduur wat beter reënval vir die somerreënval gebiede voorspel.
Neem kennis dat daar volgens die NOK se oppervlak en produksieskatting vir 2007-seisoen onderskeidelik 33 200ha canola met (verwagte opbrengs van 39 840 ton) en 14 000ha soet lupiene (verwagte opbrengs van 13 300 ton) aangeplant is. Die inligting wat tot die Werkgroep se beskikking is, stem nie heeltemal met die NOK se syfers ooreen nie. Volgens SOILL se data tot op 10 November is 34 000 ton canola deur hulle ontvang. Dit word beklemtoon dat nie alle canola wat geplant is nie, nie noodwendig geoes word nie, en daar dus nie 'n regstreekse berekening ten opsigte van oppervlakte geplant en verwagte hektare gemaak moet word nie.
Daar word besluit dat die NOK versoek word om die syfers ten opsigte van verwagte canola opbrengs in oorleg met die landboubesighede te heroorweeg en aan te pas indien nodig.
Die NOK het aangedui dat die verskaffing van lupiene data heroorweeg gaan word. Volgens die Werkgroep is die inligting van groot nut vir die bedryf, (produsente, landbou chemiese maatskappye en veevoervervaardigers), en moet daar met die diens voortgegaan word.
Daar word besluit dat mnre J Bester en K Schonken via GSA Streek 26 en 27 verteenwoordigers sal versoek dat die NOK met die insameling, berekening en publikasie van lupien-data moet voortgaan.
Daar word rapporteer dat daar volgens die NOK se eerste skatting 202 000ha hawer vir alle doeleindes in die Wes-Kaap aangeplant is en 49 000ha vir graan doeleindes aangeplant is. Nasionaal beloop dit 321 200 en 55 600ha onderskeidelik.
Die vooruitskatting ten opsigte van hawer word aanvaar.
Opname van totale bewerkbare oppervlakte
Daar word aanbeveel dat daar weer 'n opname van die totale bewerkbare oppervlakte (vir graangewasse) in die Wes-Kaap gemaak moet word en daar ook detail van hoe die oppervlakte vir die onderskeie gewasse aangewend word, bereken moet word.
Daar word besluit dat die PNS Tegnologiekomitee die versoek vir volledige inligting oor die totale beskikbare oppervlakte en hoe dit vir die onderskeie gewasse aangewend word, met die DLWK moet opvolg. Beskikbare bronne van ander organisasies soos NOK, SANSOR en Lusernforum kan geraadpleeg word.
Daar word besluit dat die dokumentasie soos deur SAGIS verskaf en ter inligting by die sakelys aangeheg is, aanvaar word, naamlik:
die jongste markinligting soos op 14 November 2007
Daar word kennis geneem dat die invoerpariteitsprys op die SAGIS webblad gepubliseer word. Die jongste invoerpariteit vir canola is R4 266/ton.
Prysmodel vir berekening van canolaprys
Neem kennis dat die CBK rapporteer dat die produsente die model soos ontwikkel aanvaar het. Die syfers word slegs as 'n aanduiding en hulpmiddel tot besluitneming beskou.
Inligting is op die GSA webblad beskikbaar.
Geen verdere inligting word rapporteer nie en die saak word voorlopig daar gelaat.
Prysvooruitskatting en Internasionale Markinligting
Dr Griessel rapporteer oor die internasionale marksituasie. Die prys van oliesade word beïnvloed weens die feit dat wêreldproduksie van sojabone afgeneem het terwyl die verbruik toeneem. Van die grondstowwe word ook toenemend vir biobrandstof ontwikkeling aangewend.
Die jongste gelande prys van sojaboon-oliekoek (47% proteïen) in Kaapstad op 27 November 2007 beloop R3 306. Wisselkoers = R7,00.
Die afgeleide waarde van volvet canola (teenoor sojabone) is soos volg:
Die relatiewe waarde van canola oliekoek (met minder as 1% vet) is dus soos volg:
Die volgende produsentepryse word rapporteer:
Die relatiewe waarde van lupiene is soos volg:
'n Produsenteprys van R1 700 tot R1 750 per ton word gekwoteer.
Neem kennis dat die resultate van die 2006-oes se ontledings (proteïen en olie) nog nie gereed is nie en rapporteer sal word sodra dit gereed is.
Terugvoering na aanleiding van die besoeke aan die 2007 proewe was by die sakelys aangeheg.
Die voorlopige opbrengs resultate van die 2007 oes word aan die vergadering voorgelê.
Daar word kennis geneem dat
ATR Stubby nie verder in die proewe gebruik gaan word nie;
die aanbeveling om 2 of 3 cultivars oor jare in alle proewe te gebruik, nie haalbaar is nie, aangesien die saad van een cultivar normaalweg net vir 5 jaar in gebruik word.
Daar word besluit dat
die aanbevelings na aanleiding van die proefbesoek na die Tegnologiekomitee vir verdere oorweging verwys moet word, byvoorbeeld planttyd van verskillende cultivars, plantdigtheid, wisselwerking tussen plantdatum en plantdigtheid, pitgrootte van saad en toediening van NaMo (molibdeen);
mnr Lombard en prof Agenbag ook oor die voorstelle sal besin en oorweeg tot watter mate van die aanbevelings in die cultivarproewe geakkommodeer kan word.
Terugvoering vanaf bemestingstaakspan / navorsing deur YARA
Neem kennis dat dr De Kock in die proses is om die moontlikheid van YARA se betrokkenheid by en befondsing vir bemestingsproewe met die Uitvoerende Bestuurder van YARA Wes-Kaap op te volg.
Besluit dat terugvoering oor Yara se betrokkenheid by bemestingsproewe rapporteer sal word.
Neem kennis dat die resultate van die wintergewasse in die wisselbou-projek (onder besproeiing in die Vaalharts area) nou verwerk word. Dit was die vierde jaar van die projek. Die aanduidings is dat canola se prestasie as wisselbougewas in die area nie na wense is nie.
Daar word besluit dat dr Nel die resultate aan die Tegnologiekomitee sal voorlê sodat daar oor die toekoms van die wisselbou-projek in die somerreënval gebied besin kan word.
Die allelopatiese potensiaal van raaigras en belangrike wisselbougewasse in die winterreën gebied van die Wes-Kaap
Daar word kennis geneem dat mnr M Fereira, DLWK einde 2006 'n projek voltooi het: "The allelopathic potential of rye grass and important rotational crops in the winter rainfall area". Die WGT wat die projek befonds het is versoek dat die verslag van die projek in 'n populêre publikasie aan die bedryf gekommunikeer moet word.
Daar word besluit dat die DLWK (me A Swanepoel) versoek word om 'n samevatting van die verslag van mnr Ferreira se projek oor die allelopatiese potensiaal van raaigras ter inligting aan die Werkgroep te sirkuleer.
Neem kennis dat die opdateerde canolaverbouingsriglyne moontlik by die volgende vergadering beskikbaar sal wees.
Registrasie van Cruiser (saadbehandeling teen swamme en insekte by canola)
Neem kennis dat daar nog geen vordering ten opsigte van die registrasie van Cruiser op canola rapporteer kan word nie. Vordering sal opgevolg en rapporteer word wanneer moontlik.
Nasionale cultivarproewe: resultate 2006 en 2007 aanplantings
Neem kennis dat die resultate van die 2006-oes ontledings nog nie gereed is nie. Besluit dat die 2006 oes resultate afgewag word.
Die terugvoering na aanleiding van die besigtigingsbesoek aan die 2007 proewe is by die sakelys aangeheg. Die voorlopige opbrengsresultate word ter inligting aan die vergadering voorgelê.
Daar word aanbeveel dat die saadvermeerdering van lupien cultivars en lyne benut moet word om die inskrywings in al die proewe in te sluit.
Beheer van bruinblaarvlek en Phytophthora
Daar was die afgelope seisoen skielik bruinblaarvlek op die plante in die proefpersele by sommige lokaliteite waargeneem. Dit is onseker of dit moontlik net seisoensgebonde is en weens die nat toestande vinniger versprei het.
Gevalle van Phytophthora is ook waargeneem. Verskillende stres faktore, insluitend die grond tipe, kan plante meer vatbaar vir Phytopthora maak.
Daar word aanbeveel en besluit dat
mnr Lombard waarnemings ten opsigte van bruinblaarvlek in die cultivarproewe sal aanteken;
dr Lamprecht die voorvalle van bruinblaarvlek en Phytophthora sal monitor en alle voorvalle aan dr Lamprecht vir verdere waarnemings rapporteer moet word;
mnr H Agenbag die beskikbare dokumentasie insake Phytopthora ter inligting by die notule sal aanheg.
Moontlike onderdrukkende effek van onkruiddoder Aramo / Dash op lupienontwikkeling
Daar word rapporteer dat by twee proeflokaliteite (Caledon en Tygerhoek) 'n neerdrukkende effek op negatiewe groei van lupiene met vlekke op blare waargeneem is na die toediening van Aramo / Dash. By ander lokaliteite kon geen soortgelyke effekte waargeneem word nie.
Daar word besluit dat mnr Lombard in oorleg met mnr Cumming die moontlike nagevolge van Aramo / Dash en die oordeelkundige gebruik van chemiese middels (watter middels kan met watter middels toegedien word) met die chemiese bedryf sal uitklaar. Terugvoering sal rapporteer word.
Neem kennis dat die DLWK in die proses is om 'n posbeskrywing vir die koördinering van alle aktiwiteite rondom onkruiddoderweerstand op te stel en die befondsing daarna in oorleg met die graan, vrugte en wingerdbedrywe beding sal word. Die DLWK is bereid om die kantoor en fasiliteite te befonds terwyl die salaris van die persoon deur die bedryf betaal moet word.
'n Aansoek om befondsing is deur dr PJ Pieterse van die Universiteit Stellenbosch aan die Wintergraan Navorsingstrust voorgelê. 'n Finale antwoord in die verband word nog afgewag.
Besluit dat mnr Cumming weer die moontlikheid van 'n koördineerder ten opsigte van onkruiddoderweerstandbiedendheid met die bedrywe sal opvolg en terugvoering sal rapporteer.
Stoppelbestuur van canola / swartstam op canola
Besluit dat vordering met die projek rapporteer sal word soos die projek vorder.
Monitering van insekte op canola
Dr Tribe lewer verslag van die afgelope seisoen se ondersoek.
Na ondersoek is bevind dat groter skade deur isopoda as deur slakke aangerig is, by vroeë sowel as laat aanplantings. Laat aanplantings word nie aanbeveel nie, aangesien dit produksie strem. Dit het soms voorgekom of slakpille nie effektief was nie, maar dit het later geblyk dat die skade in sulke gevalle deur isopoda aangerig is.
Besluit dat dr Tribe die finale verslag tydens volgende vergadering sal voorlê.
Neem kennis dat resultate van die ondersoek rapporteer word onder andere dat dit nog onseker is hoe die volwasse stamboorders in die somer oorleef, want volgens waarnemings is dit nie in die stamme van die plante nie. Die moniteringsprojek sal voortgesit word.
Besluit dat die voorkoms van stamboorders verder gemonitor sal word en verdere optrede dienooreenkomstig beplan sal word.
Neem kennis dat die monitering van die ruitrugmot voorkoms in die Wes-Kaap voortgaan.
Besluit dat resultate na aanleiding van die moniteringsproses van ruitrugmot en die ontwikkeling van 'n beheerstrategie teen die ruitrugmot deurlopend rapporteer sal word.
Nuwe insek op canola waargeneem
Neem kennis dat 'n klein groen kewertjie op die blare van die canola plante waargeneem is. Dit is deurgestuur vir identifikasie.
Besluit dat dr Tribe terugvoering oor die identifikasie van die kewertjie wat op canola waargeneem is, sal rapporteer.
Dr Tribe lewer verslag ten opsigte van die ondersoek na die canola plantluis, B.brassicae.
Die regering se beleid ten opsigte van die vervaardiging van biobrandstowwe word nog afgewag. Die Voorsitter sal terugvoering gee soos die proses vorder.
Neem kennis dat die Tegnologie Komitee in die proses is om die behoefte van nuwe canola cultivars aan te spreek en vordering sal rapporteer.
Daar word kennis geneem dat die Swartland Kompetisie vir 2008 sal voortgaan, terwyl daar aanduidings is dat die Suid-Kaap Kompetisie nie sal voortgaan nie. Die PNS sal dit verder opvolg en terugrapporteer.
Waardetoevoeging tot ontdopte lupiene
Neem kennis dat die artikel deur dr T Brand (DLWK) oor die voedingswaarde en prys van heel en ontdopte lupiensaad en die artikel deur prof Gous, Determining the source of anti-nutritional factor(s) found in two species of lupin (L. albus and L. angustifolius) fed to growing pigs, ter inligting by die sakelys aangeheg is.
Die resultate word deur dr Griessel toegelig. Dit blyk dat lupiene in vee-rantsoene vir varke minder voordelig is as vir ander diere (pluimvee en beeste). Die gebruik van L. albus vir varke word nie aanbeveel nie.
Besluit dat mnr J Loubser, Nova Voere, versoek word om namens die veevoerbedryf 'n aanneemlikheidsprys vir ontdopte lupiene te bereken en aan die Werkgroep vir bespreking voor te lê.
Daar word besluit dat die volgende artikels vir latere uitgawes oorweeg kan word:
Stikstofbemesting (Prof A Agenbag).
Vlug patrone van Ruitrug- en bolwurm motte (Dr Laubscher).
Voordele van bye vir die canola bedryf (Mnr Cumming).
Daar word besluit dat die webblad adresse van die landboubesighede ook aan die PNS kantoor voorsien moet word wat verdere reëlings insake die verspreiding van die Canolafokus sal finaliseer.
Invloed van saaityd op saadopbrengs en olie-inhoud
Neem kennis dat die volgende artikel ter inligting by die sakelys aangeheg is:
"Effects of sowing time and nitrogen fertilizer on canola and wheat. Dry matter production, grain yield and yield components: CSIRO Plant Industry, Australia."
Neem kennis en besluit dat artikels vir die volgende Lupino deur die redaksie oorweeg sal word.
GSA Algemene Jaarvergadering Streek 26 en 27: 5 Februarie 2007, Elsenburg
SKOG Voorsaai Inligtingsdag: 11 Maart 2007, Langgewens
Registrateur Wet 36 (Fertilizers, Farm feeds, Agricultural remedies and Stock remedies Act)
Daar word rapporteer dat die bedryf se behoefte ten opsigte van noodregistrasie of "minor-use" registrasie aan die Registrateur van Wet 36 oorgedra is.
Daar word besluit dat vordering rapporteer sal word.
Besluit dat die volgende persone voortaan op die redaksie van Canolafokus en Lupino sal dien:
'n Woord van dankbaarheid word uitgespreek teenoor genoemde lede vir hierdie bereidwilligheid om die besondere taak tot voordeel van die bedryf, voort te sit.
Neem kennis dat die voorgestelde graderingsregulasies na die Nasionale Departement van Landbou vir oorweging verwys is. Die regulasies word reeds in praktyk toegepas.
Besluit dat GSA sal rapporteer sodra daar enige vordering met die amptelike goedkeuring van die graderingsregulasies gemaak word.
Geen verdere inligting word rapporteer nie.
Geen verdere inligting word rapporteer nie.
Besluit dat GSA en landboubesighede terugvoering omtrent die evaluering van die kwaliteit van die saad wat beskikbaar gestel word asook die invloed wat pitgrootte op die vestigingspersentasie en groeikragtigheid van plante het, sal rapporteer soos die onderhandelings met SANSOR vorder.
Daar word kennis geneem dat voldoende saad vir die 2008 seisoen beskikbaar is.
Neem kennis dat Mandelup saad uitverkoop is, maar voldoende ander saad beskikbaar is. Dit word gemeld dat saadhandelaars weens probleme met saadproduksie in Australië, reeds in 2008 die 2009-voorraad moet bestel.
Risiko van die gebruik van teruggehoue graan as saad
Neem kennis dat die SANSOR voorlegging ter inligting by die sakelys aangeheg is.
Inligting vir plasing op die PNS webtuiste en nuusbrokkies
Daar word besluit dat enige nuuswaardige inligting vir plasing op die PNS Webblad deurgegee moet word.
Datums van 2008 vergaderings
20-21 Augustus (besigtiging van proewe)
26 November 2008 – afsluitingsfunksie
Die vergadering word na 'n woord van dank afgesluit en verdaag.
Income & Cost Budgets
PLEASE REPORT ANY ERRORS TO support@tigme.com